Deg wayen nwala amussu-a icuba ɣer umussu n Baroque anda amaru ad yesɛu tilelli n tira, ad yessenfali akken yebɣa, war ma yeḍfer ilugan neɣ yiwen n lqaleb, war ma yexdem azal i uwaden, akud neɣ adeg. Ma nerra lwelha s ungal-nneɣ ad d-naf yesɛa tulmisin n wungal amaynut imi tamarut terreẓ ilugan ɣef wacu yebna wungal atrar, anda ur tefki ara azal i uwadem aladɣa awadem agejdan Cabḥa, wala akud melmi teḍra taḥkayt, ula d adeg ur as-tefki ara azal aladɣa aglam-is anda tefka-as ismawen ur yellin ara, ur yettwasnen ara. Ihi nezmer ad d-nini ungal-a d azerrer ɣer tatrarit.